Noordwes - Wikipedia

# Noordwes

### vanuit Wikipedia, die vrye ensiklopedie.

Noordwes is een van die nege provinsies van Suid-Afrika. Die hoofstad is Mafikeng. Noordwes is in 1994 gevorm deur die samevoeging van die ou Wes-Transvaal en die "tuisland" Bophuthatswana.

Die provinsiale hoofstad Mafikeng vorm 'n eenheid met Mmabatho, wat voorheen die hoofstad van Bophuthatswana was.

Ander belangrike plekke in Noordwes is onder meer Potchefstroom, Klerksdorp, Brits, Rustenburg, Lichtenburg en Vryburg.

## [wysig] Demografie

- Bevolking (2001-sensus): 3 669 349.
- Tale: Tswana (65,4%), gevolg deur Afrikaans (7,5%).

## [wysig] Geografie

- Oppervlakte: Sowat 116 190 vk. km.

### [wysig] Ligging en topografie

Noord en wes van Noordwes lê die land Botswana, terwyl die provinsies Noord-Kaap en Vrystaat aan die suidekant, Limpopo na die noordooste en Gauteng aan die oostekant daarvan lê. Die Magaliesbergreeks is in die noordooste, en die Vaalrivier vorm die provinsie se suidelike grens. Noordwes se suidelike deel is 'n uitgestrekte vlakte, terwyl die noordelike deel grootliks yl begroeide bosveld is.

## [wysig] Ekonomie

Myne sorg vir meer as 'n derde van Noordwes se bruto binnelandse produk. Nagenoeg 94% van Suid-Afrika se platinum kom van die distrikte Rustenburg en Brits, wat meer van hierdie kosbare silwerwit metaal produseer as enige ander enkele gebied ter wêreld. Die provinsie lewer voorts 'n kwart van die land se goud. Graniet, marmer, vloeispaat en diamante word ook ontgin. Noordwes lewer sowat 'n derde van die land se mielies. Ander belangrike landbouprodukte in die suidelike en oostelike dele van die land is sonneblomolie, vrugte, tabak en katoen. Die westelike en noordelike dele het weer baie skaap- en beesplase.

## [wysig] Bronne

- http://www.mieliestronk.com/provinsies.html by Die mieliestronk - Met toestemming gebruik

Ontsluit van "http://af.wikipedia.org../../../n/o/o/Noordwes.html"

Kategorieë: Noordwes | Suid-Afrika

##### Views

- Artikel
- Bespreking
- Huidige wysiging

##### Soek

##### Ander tale

- Català
- Deutsch
- English
- Español
- Eesti
- Français
- Italiano
- 日本語
- Lietuvių
- Македонски
- Nederlands
- Norsk (bokmål)
- Português
- Српски / Srpski
- Svenska
- Volapük